**Հունգարա-թուրքական բարեկամության զբոսայգի** (հունգ.՝ Magyar-Török Barátság Park, թուրքերեն՝ Macar-Türk Dostluk Parkı), Հունգարիայի հարավ-արևմուտքում գտնվող զբոսայգի։ Նվիրված է Սիգետվարի ճակատամարտի հիշատակին, որի ժամանակ Օսմանյան կայսրությունը նվաճել է Սիգետվարի՝ խորվատների և հունգարացիների կողմից պաշտպանվող ամրությունը։ Այգին բացվել է 1994 թվականին հունգարա-թուրքական պաշտանյաների համատեղ ջանքերով։

Պատմություն
-----------

Սիգետվարի ամրոց
1566 թվականի ամռանը օսմանյան մոտ 80 հազարանոց բանակը, որը առաջնորդում էր անձամբ սուլթան Սուլեյմանը, պաշարում է Սիգենտվար ամրոցը՝ փակելով Հաբսբուրգյան միապետություն խոշորագույն քաղաքներից մեկի Վիեննայի ճանապարհը, որի պաշարումը արշավի գլխավոր նպատակն էր։ Ամրոցը պաշտպանում էին 2,500 զինվոր, որոնց հրամանատարն էր Միկրոշ Զրինին։ Պաշարումը տևել է օգոստոսի 6-ից մինչև սեպտեմբերի 8-ը։

Սեպտեմբերի 6-ին Սուլեյման I սուլթանը 72 տարեկան հասակում բնական պատճառներով վախճանվում է իր վրանում։ Նրա մահը թաքցնում են, իսկ զորքերին առաջնորդում է Սակալու Մեհմեդ փաշան։ Դրանից որոշ ժամանակ անց սպանվում է ամրոցի պաշտպանության հրամանատարը՝ Միկլոշ Զրինին և ամրոցը ընկնում է։ Չնայած դրան, Վիեննայի դեմ արշավը դադարեցվում է և վերադառնում են հետ՝ այդպես էլ չիմանալով սուլթան Սուլեյմանի մահվան մասին։

Սիգետարը 122 թվականին եղել է Օսմանյան կայսրության մի մասը։ 1596-1600 թվականներին այն եղել է Կանիջա էյալեթի մայրաքաղաք, ապա դարձել է Կանիջա էյալեթի մաս։

«Օսմանյան շրջանում» քաղաքում կառուցվել են մզկիթներ, թուրքական բաղնիքներ և դպրոցներ։ Այդ ժամանակ կառուցված շինությունների մի մասը պահպանվել են մինչ օրս, բայց մի մասը ավերվել է Համբուրգների՝ քաղաք վերադառնալուց անմիջապես հետո։

Բարեկամության զբոսայգի
----------------------

Ըստ լեգենդի՝ Սուլեյման սուլթանի մահից հետո նրա ներքին օրգանները թաղվել են Սիգետվարի շրջակայքում ինչ-որ տեղ, իսկ մարմինը զմռսվել և տեղափոխվել է կայսրության մայրաքաղաք։

Սուլթան Սուլեյմանի ծննդյան 500-րդ տարելիցին թուրքական կառավարության նախաձեռնությամբ և նրա փողերով, այն վայրում, որտեղ ենթադրաբար թաղված էր սուլթանի սիրտը, կառուցվել է Բարեկամության պուրակը։ Բացման արարողությանը, որը տեղի է ունեցել է 1994 թվականի սեպտեմբերին, ներկա են եղել Հունգարիայի կրթության նախարար Գաբոր Ֆոդորը և Թուրքիայի նախագահ Սուլեյման Դեմիրելը։

Պուրակը գտնվում է քաղաքից 2-3 կմ հյուսիս-արևելք և այնտեղ կարելի հասնել ավտոբուսով։ Պուրակը բաց է ողջ տարին։

1996 թվականին պուրակում կառուցվել է օսմանյան ճարտարապետական ոճով խմելու շատրվան, աղյուսները և մարմարը բերվել են Թուրքիայից։

Քննադատություն
--------------

Երբ այգին նոր էր բացվել հունգարական ԶԼՄ-ներում այն քննադատվում էր այն բանի համար, որ այգում սուլթան Սուլեյմանի դեմքի հսկայական պատկերն էր տեղադրված։ 1997 թվականին դրա կողքին ստեղծվել է Միկլոշ Զրինիի դեմքի համանման պատկերը։

Ծանոթագրություններ
------------------

1. 1 2 3 4 5 6 7  *Karikó, Sándor & Tibor Szabó* A Hungarian-Turkish Cultural Heritage: Scandal and Reconciliation(անգլ.) // *PROCEEDINGS 4th International Congress on "Science and Technology for the Safeguard of Cultural Heritage in the Mediterranean Basin"* : journal  / Ferrari, Angelo. —Cairo, Egypt — Т. 1. — С. 18.
2. 1 2 3  Orhan, Saim (2008 թ․ մայիսի 29). "Süleyman the Magnificent's unknown grave in Hungary". *Today's Zaman*. Արխիվացված է the original 2015 թ․ հունիսի 10-ին. Retrieved 2013 թ․ օգոստոսի 27. `{{cite news}}`: Unknown parameter `|deadlink=` ignored (`|url-status=` suggested) (help)
3. 1 2 3 4 5  "Auf der Suche nach Sultan Süleymans Herz". *Die Welt* (in գերմաներեն). 2013 թ․ օգոստոսի 25. Retrieved 2013 թ․ օգոստոսի 25.
4. ↑  "Muhteşem Süleyman burada aranacak". *Sabah* (in Turkish). 2012 թ․ նոյեմբերի 23. Retrieved 2013 թ․ օգոստոսի 26.`{{cite news}}`: CS1 սպաս․ չճանաչված լեզու (link)
5. ↑  "Macar-Türk dostluk parkı". *Hürriyet* (in Turkish). 2008 թ․ մարտի 30. Retrieved 2013 թ․ օգոստոսի 26.`{{cite news}}`: CS1 սպաս․ չճանաչված լեզու (link)
6. ↑  "Magyar-Török Barátság Park - Szigetvár" (in բուլղարերեն). Szigetvar Utisugo. Retrieved 2013 թ․ օգոստոսի 26.
7. 1 2  *Hebbert, Charles & Norm Longley, Dan Richardson* Hungary - The Hungarian-Turkish Friendship Park. — С. 297.
8. ↑  Pál Fodor. "Hungarian Perceptions of the Ottoman Empire" (PDF). Institute of History of the Hungarian Academy of Sciences, Budapest. Արխիվացված է the original (PDF) 2014 թ․ օգոստոսի 12-ին. Retrieved 2013 թ․ օգոստոսի 27. `{{cite web}}`: Unknown parameter `|deadlink=` ignored (`|url-status=` suggested) (help)